Alfred Steen

Alfred Steen (født 10. juni 1896 i  Brooklyn, død 4. mars 1949 i Tampa, USA) var en norsk OL-svømmer, og den som i 1920 innførte crawl som teknikk i Norge.

Han tilbrakte sine ungdomsår i Brooklyn, USA, der han var født, og kom til Norge først i 1911 som fjortenåring og tok del i juniormesterskap. Han svømte for Kristiania Kapsvømnings Klub (KKK).

Hans store periode i Norge ble innledet i 1919. Over en femårsperiode vant han 16 individuelle norgesmesterskap og seks for lag. Det ble flere norske rekorder:
50 meter: 0.30,1 (1919)
100 meter: 1.06,4 (1923)
200 meter: 2.39 (1924)
400 meter: 5.49 (1923)
500 meter: 7.25,6 (1924)
1000 meter: 16.02,3 (1923)
(disse var rekorder kjent da Idrettsboken ble forfatter, kan ha vært forbedret).

Han representerte Norge under Sommer-OL 1920, der han ble utslått i de innledende heatene i begge sine løp.

Han vant også et nordisk mesterskap i København med 1.08.0.  Han  hadde også amerikanske mesterskapsmedaljer

Steen forlot Oslo i 1924 og åpnet forretning i Brooklyn i 1925 der han forøvrig hadde stiftet "The Central Swimming Club".  Han ble syk og flyttet til Florida for å bli bedre, men døde der i 1949. Etter hans død ga hans mor Elizabeth Steen medaljene til Oslo Kapsvømnings Klub.

Medaljer i norske mesterskap

Referanser

Eksterne lenker 
 

Norgesmestere i svømming
Deltakere for Norge under Sommer-OL 1920
Svømmere under Sommer-OL 1920
Norske svømmere
Personer fra New York City